**Pasvalio rajono savivaldybės taryba**

**Sprendimas**

**Dėl kandidato į panevėžio teritorinės ligonių kasos taikinimo komisiją**

2018 m. spalio 24 d. Nr. T1-214

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 43 punktu, 18 straipsnio 1 dalimi, Lietuvos Respublikos sveikatos draudimo įstatymu, Panevėžio teritorinės ligonių kasos stebėtojų tarybos darbo reglamento, patvirtinto Panevėžio teritorinės ligonių kasos direktoriaus 2010 m. rugsėjo 16 d. įsakymu Nr. V-86 „Dėl Panevėžio teritorinės ligonių kasos stebėtojų tarybos ir taikinimo komisijos dokumentų tvirtinimo“ (Panevėžio teritorinės ligonių kasos direktoriaus 2016 m. rugpjūčio 9 d. įsakymo Nr. V-144 redakcija), 7.3 punktu ir atsižvelgdama į Panevėžio teritorinės ligonių kasos stebėtojų tarybos 2018 m. rugsėjo 20 d. raštą Nr. STS-2 „Dėl Panevėžio teritorinės ligonių kasos taikinimo komisijos“, Pasvalio rajono savivaldybės taryba nusprendžia

1. Siūlyti kandidatu į Panevėžio teritorinės ligonių kasos taikinimo komisiją Pasvalio rajono savivaldybės tarybos narį – Vladą Vitkauską.

2. Pripažinti netekusiu galios Pasvalio rajono savivaldybės tarybos 2014 m. lapkričio 27 d. sprendimą Nr. T1-240 „Dėl kandidato į Panevėžio teritorinės ligonių kasos taikinimo komisiją“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas